O'zbekistonda YaIM hajmi qanchaga o'sgani ma'lum bo'ldi

O'zbekistonda yanvar–mart oylarida yalpi ichki mahsulot hajmi joriy narxlarda 162,8 trillion so'mga yetdi. Bu haqda Statistika qo'mitasi axborot xizmati “Bugun.uz”ga xabar berdi.
Ma'lum bo'lishicha, 2022 yilning yanvar–mart oylarida O'zbekistonda yalpi ichki mahsulot hajmi joriy narxlarda 162,8 trillion so'mni tashkil etdi. 2021 yilning mos davri bilan taqqoslaganda 5,8 foizga oshdi.
Qayd etilishicha, 3 oyda aholi jon boshiga hisoblangan YaIM hajmi joriy narxlarda 4,6 million so'm (420 dollar)ni tashkil etib, 2021 yilning mos davri bilan taqqoslaganda 3,7 foizga o'sgan.
Avvalroq O'zbekistonda 2021 yil davomida YaIM o'sishi 7 foizga etishi kutilgandi. Shuningdek, keyingi 2022–2026 yillarda yalpi ichki mahsulot o'sish sur'ati 5–6 foizdan kam bo'lmasligi rejalashtirilgan.